РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 24

от заседание на комисия ”Управление на собствеността”
към Пленума на Висшия съдебен съвет, проведено на 23.11.2016 г.

Днес, 23.11.2016 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                              ЗАМ.-ПРЕДСЕДАТЕЛ:  Светла Петкова
						  ЧЛЕНОВЕ:  Румен Георгиев
                                                                                       Юлиана Колева
                                                                                       Димитър Узунов
                                                                                      
	ОТСЪСТВАТ: Михаил Кожарев, Милка Итова.

От администрацията на ВСС присъстват: инж. Димитър Шиклев – директор на дирекция „Управление на собствеността“, АВСС и Владимир Димитров – старши експерт - юрист в дирекция „УС“, АВСС.

1. ОТНОСНО: Проект на писмо до МП, с искане за предоставяне на заявления за настаняване в недвижими имоти – държавни ведомствени жилища, постъпили в министерството.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ОДОБРЯВА проект на писмо до министъра на правосъдието, относно предоставяне на актуални заявления, постъпили от магистрати и служители за настаняване в недвижими имоти – държавна собственост, както и тези по които няма произнасяне, с направените забележки.

2. ОТНОСНО: Писмо от г-н Николай Ненков – заместник-министър на Регионалното развитие и благоустройството, относно извършена проверка на дренажни съоръжения и свлачища, находящи се на територията на община Варна, Аксаково и Балчик.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА за сведение доклад от инж. Дениза Павлова – главен експерт в дирекция „УССВ” ведно с писмото на главния прокурор изх. № І-892/18.11.2016 г., със сведения за предприети мерки за подпомагане на дейностите за ревизия и поддържане на дренажните шахти, находящи се в почивна база „Св.св. Константин и Елена”, от страна на Геозащита ЕООД.

3. ОТНОСНО: Искане от Главния прокурор на Република България за становище относно целесъобразното разходване на средства за подмяна на дограма в 7 бр. кабинети на петия етаж от сграда, находяща се в гр. София, бул. „Драган Цанков” № 6, разпределени за ползване от СРП.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. Разходите свързани с изпълнение на ремонтни дейности по подмяна на дограма в част от кабинети в сграда, находяща се на бул. „Драган Цанков” № 6 са нецелесъобразни.
Мотиви: Имотът на бул. „Драган Цанков” № 6 е включен като обект в поименното разпределение на капиталовите разходи на органите на съдебната власт за 2016 г. за проектиране и извършване на основен ремонт. В най-кратки срокове обектът, находящ се на бул. „Ген. М.Д. Скобелев” № 23, предвидена за нуждите на СРС и СРП ще бъде въведен в експлоатация.
3.2. ОДОБРЯВА проект на писмо до г-н Сотир Цацаров – главен прокурор на Република България.

4. ОТНОСНО: Писмо вх. рег. № 96-00-585/11.11.2016г. от директор Сграден фонд и логистика при УниКредит Булбанк АД за потвърждение и готовност от страна на ВСС за поемане на полагаемата се част от разходите за извършване на ремонт на вътрешен двор на недвижим имот, намиращ се в гр. Видин, ул. „Цар Симеон Велики“ № 3.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ОТЛАГА разглеждането на т. 4 от настоящия дневен ред за следващо заседание на Комисията.
4.2. Да се проведе среща с представител на „УниКредит Булбанк” АД, на която да се представят всички документи, свързани с проведения конкурс за избор на  изпълнител за извършване на ремонтни дейности на вътрешен двор на недвижим имот в гр. Видин, ул. „Цар Симеон Велики” № 3. 
4.3. Кани представителят на „УниКредит Булбанк” АД и административният ръководител на Административен съд гр. Видин на заседанието на Комисия „Управление на собствеността”, насрочено за 07 декември 2016 г.

5. ОТНОСНО: Възлагане на обществена поръчка чрез допълнително договаряне на обект „Изграждане на пристройка на топла връзка между обособените части на първия етаж, вътрешно преустройство и ремонта на част от съществуваща административна сграда за нуждите на Административен съд – Видин”, находяща се в гр. Видин, ул. „Цар Симеон Велики” № 3.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ОТЛАГА разглеждането на т. 5 от настоящия дневен ред за следващо заседание на Комисията.
5.2. ОПРЕДЕЛЯ техническа комисия в състав: инж. Димитър Шиклев – директор на дирекция „Управление на собствеността”, инж. Добромира Димитрова – главен експерт в дирекция „Управление на собствеността” и инж. Дениза Павлова, която да направи анализ на техническото задание на проекта и изпълнението му за обект „Изграждане на пристройка на топла връзка между обособените части на първия етаж, вътрешно преустройство и ремонта на част от съществуваща административна сграда за нуждите на Административен съд – Видин”, находящ се в гр. Видин, ул. „Цар Симеон Велики” № 3.
 5.3. ВЪЗЛАГА на комисията да извърши оглед на имота, като се  изготви становище във връзка с исканите разходи в срок до 07 декември 2016 г., с оглед извършването на допълнителните строително-монтажни работи по гореописания обект и разплащането с изпълнителя в рамките на календарната година.

6. ОТНОСНО: Искане от председателя на Окръжен съд – гр. Перник за осигуряване на финансови средства за частична подмяна на прозоречна дограма на Съдебна палата в гр. Перник.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. Подмяната на прозоречна дограма на помещенията на Окръжен съд – гр. Перник представлява текущ ремонт. Извършването на разхода (22 831,00 лв. с включено ДДС) е необходимо. Стойността му е определена съгласно най-ниската оферта.
6.2. ИЗПРАЩА решението на Комисия „Бюджет и финанси” за корекция на бюджета на Окръжен съд – гр. Перник.

7. ОТНОСНО: Искане от председателя на Административен съд София – град за увеличение на бюджета за 2016 г. с 6 712 лв.
Приложение: Становище от директора на Дирекция „Организационно-административна дейност”, в изпълнение решение на КУС, взето по протокол № 23/09.11.2016 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. НЕ ДАВА СЪГЛАСИЕ за увеличаване на бюджета на Административен съд – София град с 983 лв. представляващи застрахователно обезщетение, за ремонт на служебен автомобил.
7.2. НЕ ДАВА съгласие за увеличаване на бюджета на Административен съд – София град за извършване на ремонт на служебен автомобил, закупуване на гуми, акумулатор и „други текущи разходи” – закупуване на гориво, течност за чистачки, измиване на автомобила и др. На обща стойност 5 729 лв., поради икономическата неизгодност на предложението за поддръжка на 18 годишен автомобил на стойност 2 678 лв..

8. ОТНОСНО: Искане от председателя на Районен съд – гр. Несебър за осигуряване на средства за доставка и монтаж на копирна машина на стойност 5 100 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. Извършването на разход за доставка и монтаж на копирна машина на копирна машина XEROX WC 5330 в Районен съд - гр. Несебър е целесъобразно. Стойността на разхода е определена на 5 100 лв. съгласно най-ниската оферта.
8.2. ИЗПРАЩА решението на Комисия „Бюджет и финанси” за корекция на бюджета на Районен съд – гр. Несебър.

9. ОТНОСНО:  Доклад от Анжела Цветанова – младши експерт в дирекция „Управление на собствеността” във връзка с Решение на Министерски съвет № 929/04.11.2016 г. и Решение № 960/15.11.2016 г. за приемане на части от недвижими имоти – публична държавна собственост, находящи се в гр. Червен бряг и гр. Чирпан, предоставени безвъзмездно за управление на ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ПРИЕМА предложението за участие на експерти от дирекция „Управление на собствеността“ и дирекция „Бюджет и финанси“ във фактическото предаване и приемане на части от имоти – публична държавна собственост предоставени безвъзмездно за управление на ВСС, 
- за нуждите на РП - Червен бряг, представляващ самостоятелен обект с ид. 80501.801.101.3.14, с площ 81,14 кв.м, намиращ се на пети етаж в административна сграда на ул. „Отец Паисий“ № 4, гр. Червен бряг, актуван с АПДС № 7186/31.05.2016 г., в определения в т. 3 от РМС № 929/ 04.11.2016 г. срок;
- за нуждите на РП - Чирпан, представляващ: стълбищна клетка и 14 помещения с обща площ 337 кв.м, намиращ се в гр. Чирпан, бул. „Георги Димитров“ № 59, актуван с АПДС № 2223/15.02.2002 г., в определения в т. 3 от РМС № 960/ 15.11.2016 г. срок.
9.2. ВЪЗЛАГА на инж. Димитър Шиклев – директор на дирекция „Управление на собствеността” да определя експертите от дирекция „Управление на собствеността”, които ще вземат участие в състава на комисиите.
9.3. Комисия „Управление на собствеността“ и комисия „Бюджет и финанси“ ПРЕДЛАГАТ на Пленума на ВСС да упълномощи главния секретар на ВСС, да издава заповеди за създаване на комисии с експерти от дирекции „Управление на собствеността“ и „Бюджет и финанси“, които да участват във фактическото предаване и/или приемане на имоти – публична/частна държавна и общинска собственост, предоставени безвъзмездно за управление на Пленума на Висшия съдебен съвет, както и на имоти с отпаднала необходимост за ВСС, като: 
9.3.1. Предаването и/или приемането на имота да се извършва в срока, определен в РМС-то или заповедта/договора на областния управител на съответната област или кмета на съответната община;
9.3.2. За действията по т. 9.3.1., длъжностните лица да изготвят и/или представят в дирекция „Управление на собствеността“ и в дирекция „Бюджет и финанси” при ВСС, по един оригинален екземпляр от приемо-предавателен протокол, който да включва длъжностните лица, между които се е извършило приемането и предаването на имота, подробно описание на имота, състоянието на имота към датата на предаването му, балансовата стойност на имота и др.
	
9.4. Внася предложението по т. 9.3 в редовно заседание на Пленума на Висшия съдебен съвет, насрочено за 24.11.2016 г.

10. ОТНОСНО: Проект на решение за възлагане правото на стопанисване на съдебните сгради от административните ръководители на органите на съдебна власт в Апелативен район – Бургас.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на ВСС да вземе следното решение:

На основание чл. 130 а, ал. 2, т. 6 от Конституцията на Република България, чл. 387 и чл. 388, ал. 1 от Закона за съдебната власт, във връзка с § 83, ал. 1 от Преходните и заключителни разпоредби към Закона за изменение и допълнение на Закона за съдебната власт
	
1.1. ВЪЗЛАГА стопанисването на предоставените за управление на Пленума на Висшия съдебен съвет, недвижими имоти – публична/частна държавна собственост в Апелативен район – Бургас, по следния начин: 

І. Област Бургас:
1. На административния ръководител - председател на Апелативен съд – гр. Бургас недвижимия имот, намиращ се в гр. Бургас, ул. „Александровска“               № 101.
2. На административния ръководител председател на Районен съд –  гр. Айтос недвижимия имот, намиращ се в гр. Айтос, ул. „Цар Освободител“          № 3А, представляващ трети етаж от административна сграда.
3. На административния ръководител на Районна прокуратура – гр. Айтос недвижимия имот, намиращ се в гр. Айтос, ул. „Богориди“ (пл. „Пазарен“ № 2), представляващ трети етаж от административна сграда.
4. На административния ръководител - председател на Районен съд –    гр. Карнобат недвижимия имот, намиращ се в гр. Карнобат, ул. „Георги Димитров“ № 2 (ул. „Димитър Полянов“). 
5. На административния ръководител - председател на Районен съд –    гр. Малко Търново недвижимия имот, намиращ се в гр. Малко Търново, ул. „Райна Княгиня“ № 3.
6. На административния ръководител - председател на Районен съд –    гр. Несебър недвижимия имот, намиращ се в гр. Несебър, ул. „Иван Вазов“ № 23.
7. На административния ръководител на Районна прокуратура –    гр. Поморие недвижимия имот, намиращ се в гр. Поморие, ул. „Княз Борис І“              № 75.
8. На административния ръководител - председател на Районен съд –    гр. Царево недвижимия имот, намиращ се в гр. Царево, ул. „Крайморска“ № 26.
9. На административния ръководител на Районна прокуратура – гр. Царево недвижимия имот, намиращ се в гр. Царево, ул. „Пенека“ № 4, ет. 1.

ІІ. Област Сливен 
1. На административния ръководител - председател на Административен съд – гр. Сливен недвижимия имот, намиращ се в гр. Сливен, бул. „Цар Освободител“ № 12.
2. На административния ръководител - председател на Окръжен съд – гр. Сливен недвижимия имот, намиращ се в гр. Сливен, пл. „Хаджи Димитър“ № 2.
3. На административния ръководител - председател на Районен съд – гр. Котел недвижимия имот, намиращ се в гр. Котел, ул. „Г. С. Раковски“ № 64.
4. На административния ръководител – председател на Районен съд –гр. Нова Загора недвижимия имот, намиращ се в гр. Нова Загора, ул. „Александър  Стамболийски“ № 1.
5. На административния ръководител на Районна прокуратура – гр. Нова Загора недвижимия имот, намиращ се в гр. Нова Загора, ул. „Петко Енев“ № 52.
 
ІІІ. Област Ямбол:
1. На административния ръководител - председател на Административен съд – гр. Ямбол недвижимия имот, намиращ се в гр. Ямбол, ул. „Александър Стамболийски“ № 4. 
2. На административния ръководител - председател на Окръжен съд – гр. Ямбол недвижимия имот, намиращ се в гр. Ямбол, ул. „Жорж Папазов“ № 11.
3. На административния ръководител на Районна прокуратура – гр. Ямбол недвижимия имот, намиращ се в гр. Ямбол, ул. „Търговска“ № 11, представляващ третия етаж от административна сграда.  
4. На административния ръководител - председател на Районен съд – гр. Елхово недвижимия имот, намиращ се в гр. Елхово, ул. „Пирот“ № 2.
5. На административния ръководител - председател на Районен съд – гр. Тополовград недвижимия имот, намиращ се в гр. Тополовград, ул. „Иван Вазов“ № 2.

1.2. Внася предложението по т. 1.1. в редовно заседание на Пленума на Висшия съдебен съвет, насрочено за 24.11.2016 г.

11. ОТНОСНО:  Становище от Лидия Кирилова – главен експерт в дирекция „Управление на собствеността” относно определяне на приписани наеми от страна на Висшия съдебен съвет за частите от съдебните сгради, в които са настанени второстепенни разпоредители с бюджет към министъра на правосъдието.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ИЗПРАЩА Решение по т. 15 от протокол № 7 от заседание на комисия „Управление на собствеността“ към Пленума на ВСС, проведено на 20.07.2016 г., Решение по т. 8 от протокол № 23 от заседание на комисия „Управление на собствеността“ към Пленума на ВСС, проведено на 09.11.2016г., становище от 20.07.2016г. и доклад от 31.10.2016г. към него, както и становище от 16.11.2016 г., на комисия „Бюджет и финанси“ за сведение и преценка относно определянето на приписани наеми от страна на ВСС за частите от съдебните сгради, в които са настанени второстепенни разпоредители с бюджет към министъра на правосъдието, след становище на дирекция „Правна“ относно прилагането на § 83, ал. 1 и ал. 2 от ПЗР на ЗИДЗСВ /ДВ, бр. 28 от 08.04.2016г./

12. ОТНОСНО:  Писмо № 97-00-114/10.11.2016 г. на кмета на община Берковица във връзка с участие в програма „Енергийна ефективност в периферните райони” по ОП „Региони в растеж”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1.	Предлага на представляващият ВСС г-н Димитър Узунов да определи за служители с право на достъп: 
1.1.  Инж. Димитър Шиклев – директор на дирекция „Управление на собствеността“, ел.адрес shiklev@mail.bg, тел.0879 519710
1.2. Владимир Димитров – ст.експерт-юристконсулт, ел.адрес v.dimitrov@vss.justice.bg, тел. 02 981 5851
1.3. Инж. Добромира Димитрова – гл.експерт, ел.адрес d.dimitrova@ vss.justice.bg, тел. 02 981 5851
1.4. Инж. Дениза Павлова – гл.експерт, ел.адрес d.pavlova@ vss.justice.bg , тел. 02 981 5851
12.2. Дава съгласие при следващи подобни искания представляващият ВСС в оперативен порядък да упълномощава посочените служители на дирекция „УС“ за контрол на работата по проектите от програма „Региони в растеж“ /общо 9/.
12.3. ИЗПРАЩА решението по т. 12 ведно с исканата информация на кмета на Община Берковица.

13. ОТНОСНО:  Писмо № 96-00-558/04.11.2016 г. на кмета на община Каварна за безвъзмездно предоставяне правото на управление на недвижим имот – общинска собственост за нуждите на Районна прокуратура – Каварна.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ПРЕДЛАГА на Пленума на ВСС да упълномощи представляващият ВСС г-н Димитър Узунов да подпише договор за безвъзмездно предоставяне правото на управление на недвижим имот – общинска собственост с кмета на община Каварна.
13.2. Внася предложението по т. 1 в редовно заседание на Пленума на Висшия съдебен съвет, насрочено за 01.12.2016 г.

14. ОТНОСНО:  Писмо № 04-00-144/28.10.2016 г. на кмета на община Костинброд за предоставяне безвъзмездно за управление на недвижими имоти – общинска собственост за нуждите на Районен съд и Районна прокуратура – Костинброд.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ПРЕДЛАГА на Пленума на ВСС да упълномощи представляващият ВСС г-н Димитър Узунов да подпише договори за предоставяне безвъзмездно за управление на недвижими имоти – общинска собственост с кмета на община Костинброд.
14.2. Внася предложението по т. 1 в редовно заседание на Пленума на Висшия съдебен съвет, насрочено за 01.12.11.2016 г.

15. ОТНОСНО:  Подписване на договор с „Топлофикация София” ЕАД във връзка с подновяване на договор № 45-06-011/13.10.2011 г. при общи условия за продажба на топлинна енергия за стопански нужди от „Топлофикация София „ ЕАД с адрес на топлоснабдявания имот: гр. София, ул. „Екзарх Йосиф” № 12.

КОМИСИЯ „УПРАВЛЕНИЕ НА СОБСТВЕНОСТТА” 
                                               Р Е Ш И :

15.1. ПРЕДЛАГА на Пленума на ВСС да упълномощи представляващият ВСС г-н Димитър Узунов на основание чл. 20, ал. 4, т. 3 от ЗОП да сключи нов договор с „Топлофикация София” ЕАД за продажба на топлинна енергия за стопански нужди, с адрес на топлоснабдявания имот: гр. София, ул. „Екзарх Йосиф” № 12, за срок от две години, считано от 14.10.2016 г. до 14.10.2018 г., на прогнозна стойност 25 002,06 лв. без ДДС.
15.2. ПРЕДЛАГА на Пленума на ВСС да упълномощи при следващи подобни искания представляващият ВСС в оперативен порядък да сключва договори за услуги на доставчиците: „Софийска вода” АД, „Топлофикация София” ЕАД, „ЧЕЗ Електро България” АД и Овергаз Мрежи” АД, когато отговарят на условията на чл. 20, ал. 4, т. 3 от ЗОП.
15.3. ИЗПРАЩА решението по т. 15 на Комисия „Бюджет и финанси”, по компетентност.
15.4. Внася предложението по т. 1 в редовно заседание на Пленума на Висшия съдебен съвет, насрочено за 01.12.11.2016 г.

16. ОТНОСНО:  Предприемане на действия против замръзване на всички системи на ВиК, отоплителна и охладителна инсталация, на трасетата  им, съоръженията и агрегатите свързани с тях на обект „Проектиране и извършване на строително-монтажни работи по преустройство на сграда за нуждите на Софийски районен съд и Софийска районна прокуратура, находяща се в гр. София, бул. „Ген. М.Д.Скобелев” № 23”, договор рег. № 93-00-13/23.01.2013 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. Във връзка с предоставеното стопанисване на имот находящ се в гр. София, бул. „Ген. М. Д. Скобелев” № 23 на Административния ръководител на Софийски районен съд, изпраща писмо рег. № 96-00-590 от 15.11.2016 г. на същия за предприемане на действия по компетентност.

17. ОТНОСНО:  Възлагане, организиране и провеждане на обществена поръчка с предмет „Изготвяне на пазарна оценка на недвижим имот, находящ се в гр. Пловдив, бул. „6-ти септември” № 165 и на пазарна оценка на недвижим имот,	 находящ се в гр. Балчик, ул. „Стара планина” № 2.

КОМИСИЯ „УПРАВЛЕНИЕ НА СОБСТВЕНОСТТА” 
                                                 Р Е Ш И:

ПРЕДЛАГА на Пленума на ВСС да приеме следното решение:
									           	ПРОЕКТ

Пленумът на Висшия съдебен съвет
Р Е Ш И:

1. ПРИЕМА да бъде организирана, проведена и възложена обществена поръчка с предмет: „Изготвяне на пазарна оценка на недвижим имот, находящ се в гр. Пловдив, бул. „6-ти септември” № 165 и на пазарна оценка на недвижим имот, находящ се в гр. Балчик, ул. „Стара планина” № 2” на стойност 1 500 лв. без ДДС.
2. УПЪЛНОМОЩАВА г-н Димитър Узунов – представляващ Висшия съдебен съвет, да организира и проведе обществена поръчка с предмет: „Изготвяне на пазарна оценка на недвижим имот, находящ се в гр. Пловдив, бул. „6-ти септември” № 165 и на пазарна оценка на недвижим имот, находящ се в гр. Балчик, ул. „Стара планина” № 2” на стойност 1 500 лв. без ДДС, както и да сключи договор с определения изпълнител, или да прекрати обществената поръчка.
3. Внася предложението по т. 1 в редовно заседание на Пленума на Висшия съдебен съвет, насрочено за 01.12.2016 г.

18. ОТНОСНО:  Справка по заявление за достъп до обществена информация във връзка с ведомствените жилища на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

18.1. ВРЪЩА преписката на Анжела Цветанова – младши експерт в дирекция „Управление на собствеността”, за окомплектоването й със заявление рег. № 45-10-048/28.10.2016 г. от Ралица Петрова – главен редактор на „Правен свят”.
18.2. ПРЕПИСКАТА да се внесе за разглеждане в следващото заседание на Комисия „Управление на собствеността”.

19. ОТНОСНО:  Искане от главния инспектор на ИВСС за отпускане на средства за обзавеждане на помещения на стойност 17 080 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

19.1. Извършването на разход за обзавеждане на помещения под наем за нуждите на Инспектората към ВСС е спешно необходимо. Сумата е определена на 17 080 лв., съгласно най-ниската оферта.
19.2. ИЗПРАЩА решението по т. 19 на Комисия „Бюджет и финанси” за корекция на бюджета на Инспектората към ВСС.

20. ОТНОСНО:  Преустройство на съществуваща четириетажна административна сграда за нуждите на Районен съд – гр. Петрич, Районна прокуратура – гр. Петрич, СИС, АВ и ОЗ „Охрана”, находяща се в гр. Петрич, ул. „Лазар Маджаров” № 3.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

20.1. УПЪЛНОМОЩАВА Главният секретар на Висшия съдебен съвет да издаде заповед за провеждане на 72-часови проби при експлоатационни условия на машини, съоръжения, апаратури, инсталации и др. на обект „Преустройство на съществуваща четириетажна административна сграда за нуждите на Районен съд – гр. Петрич, Районна прокуратура – гр. Петрич, СИС, АВ и ОЗ „Охрана”, находяща се в гр. Петрич, ул. „Лазар Маджаров” № 3.
20.2. ИЗПРАЩА решението по т. 20 от настоящия протокол на Главния секретар на ВСС.

                                                  ЗАМЕСТНИК-ПРЕДСЕДАТЕЛ 
			      	        НА КОМИСИЯТА: /П/
								СВЕТЛА ПЕТКОВА